# Første e-post til foresatte

Første melding som gikk ut til alle i målgruppen (som menighetene har mailadresse til):

**Til foresatte til 2.klassinger på Askøy:** (som vi har mailadressen til)

Først av alt: **GODT NYTT ÅR** til dere alle sammen!



**SÅ:**

*Fredag* ***26.januar*** *er det* ***planleggingsdag*** *i skolene på Askøy, og da kan vi i kirken tilby og invitere til følgende:*

***2.klassinger*** *på hele Askøy: HJERTELIG VELKOMMEN til* ***SUPERHELT I KIRKEN****!!*

***Sted: Strusshamn kirke***

***Tid: kl. 08.30-15.00*** (Foresatte bringer og henter).


**Kjære 2.klassing:**

**HVA GJØR EN SUPERHELT I KIRKEN?**

Ønsker du å ta vare på jorden og gjøre en innsats for andre?
*DA er du en* ***SUPERHELT!*** *Og vi trenger DEG!*

**Vi skal:**

* **LEKE, SPISE, og ha GØYE AKTIVITETER UTE og INNE!**
* **Gjøre SUPERHELTOPPDRAG for andre!**
* **PANTE FLASKER—Kanskje du kan begynne å samle hjemme allerede nå, og ta med!**
* **Høre og leke fine og spennende fortellinger fra BIBELEN, ja bli kjent med DEN STØRSTE SUPERHELTEN av alle!**

Se ellers vedlegg/invitasjons-brosjyre for mer informasjon!

**Til foresatte:**

* **Meld på til SUPERHELT-samlingen**, så fort dere vet om dette er noe for deres 2.klassing, og senest 24.februar, til meg på mail her! (NB: Det er veldig viktig med påmelding!)
* For å være med på denne samlingen, er det viktig at barnet **er motivert for/ innstilt på å være i kirken gjennom hele dage og følge viktige regler om inne/utetid**. Dette er det viktig at dere snakker om hjemme i forkant. Ta gjerne kontakt om dere lurer på noe/ om det er noe dere ønsker vi skal vite.
* Mer detaljert info kommer etter påmelding. 😊

**Påmeldingsinfo:**

* Fullt navn og fødselsdato til barnet
* Skole og klasse
* Mobil og mail til foresatt
* Foto-tillatelse? (kirkens nett og FB-side, menighetsblad, brosjyre).

**NB: Ring XXXXXXXX om det er matallergier eller annet dere ønsker vi skal vite.**

**Det koster kr. 50 å være med på «SUPERHELT I KIRKEN» / NB: Betalingsfritak v/behov.**
*VIPPS: 137391 (Trosopplæring AKF ) NB: Vipps samme dag som samlingen er, ikke ved påmelding*
*Merk med SUPERHELT og barnets navn.*
**NB: 10 kr fra hver innbetaling går til Kirkens Nødhjelp—til vårt Superhelt-prosjekt der!**



*Vi når ikke ut til alle i målgruppen med informasjon og invitasjon.*
***Alle er hjertelig velkommen uansett om en tilhører Den norske kirke eller ikke.***
***Spre det gjerne til klassevenner. Du finner invitasjonen på Facebook under «Kirkene på Askøy»***

Om dere i fremtiden ikke ønsker å få slike info/invitasjonsmailer fra oss i Trosopplæringen i Kirkene på Askøy, så meld i fra, så skal vi ta dere bort fra maillisten på årskullet. (Vi trenger da fullt navn og fødselsdato på barnet, samt postnummer for å gjøre det.)

Mvh

Oss på SUPERHELT i KIRKEN

*undertegnet av kateket/diakon/menighetspedagoger*

# Andre e-post til foresatte

Meldingen under gikk ut til alle som hadde meldt seg på superhelt-dagen:

* FREMMØTE: Vi møtes i Strusshamn kirke, med registrering fra kl. 08.30-08.45. Bruk hovedinngangen til kirken, mot Strusshamn senter (som brukes til gudstjeneste)
* HENTING: Foresatte henter barna i kirken fra kl. 14.45-15.00
* TA MED:
	+ Gode UTEKLÆR! Vi skal en tur til lekeplassen ved Strusshamn skole, uansett vær. Evt ha med ekstra skift (?)
	+ INNESKO (evt tykke sokker)
	+ Lune, varme INNEKLÆR (pga litt senket innetemperatur for tiden…)
	+ TOMFLASKER/BOKSER til panting? En eller flere – som dere har/ønsker å gi! Vi skal pante flaskene (en av SUPERHELT-oppgavene) – og pengene går til SUPERHELT-prosjektet vårt, til Kirkens Nødhjelp: «HÅP i en dråpe vann!» (Se mer info om dette lenger nede!)
* Barna spiser FROKOST HJEMME, men de trenger ikke ta med nistemat. De får følgende måltider gjennom dagen:
	+ Brødmåltid (lunsj) – påsmurt for dem (ca kl. 10)
	+ Varmt måltid/ hot dog (ca kl. 12)
	+ Fruktmåltid mot slutten av dagen
* Når barna kommer blir de delt inn i 4 fargegrupper, som har sin faste leder. Alle får være med klassevenner, eller andre de er trygge på.
* Vi tenker ikke at de skal kle seg opp/se ut som superhelter – men VÆRE SUPERHELTER, ved å ta vare på hverandre, ta vare på naturen, ved å dele, og ved å gjøre en innsats for SUPERHELT-prosjektet vårt.
* Litt mer om SUPTERHELT-prosjektet vårt: «HÅP i en dråpe vann!» Vårt helt konkrete mål er: Gjøre en stor forskjell for et eller flere barn: Gi dem rent vann for resten av livet!!! (For kr. 250 kr får et barn det!!!) – Så gjenstår det å se hva vi får til!! Kanskje vi kan redde et barn? Kanskje to? Dere må glede dere til barna kommer hjem og forteller!
* Det er viktig for oss å vite at barnet kan og vil FØLGE BESKJED, og ikke stikke av/lure seg vekk. Snakk med barna om dette. Om noen trenger ekstra tilsyn, ring XX på mob. XXXXXXXX
* Det er også viktig for oss at barnet er motivert for/ innstilt på å være i kirken gjennom HELE DAGEN, noe det også er viktig å snakke om hjemme i forkant. Men, selvsagt ringer vi hjem om noen føler seg utrygge/lengter hjem, eller om det er noe annet!! Det er da viktig at dere voksne er tilgjengelige og kan hente, om dere vet dette kan gjelde deres barn.
* BETALINGSINFO: Det koster kr. 50 å være med på «SUPERHELT I KIRKEN» / NB: Betalingsfritak. VIPPS: 137391 (Trosopplæring AKF ) Merk med SUPERHELT og barnets navn. NB: 10 kr fra hver innbetaling fra dere går til Kirkens Nødhjelp—til Superhelt-prosjekt vårt! For disse pengene gjør barna SUPERHELT-oppdrag for hverandre gjennom dagen, (trøster/hjelper/rydder), i tillegg til at vi panter flasker for å samle inn enda flere penger/hjelpe enda flere barn! Dette blir spennende, og veldig meningsfullt!!